दूसरी ओर, फिल्म के निर्देशक सुधीर मिश्रा ने कहा, ‘मुझे लगता है कि यह फिल्म सभी प्रकार के दर्शकों को लक्षित करेगी। हर भारतीय राजनीति और इसकी लत को समझता है, इसलिए मुझे लगता है कि इसकी पहुंच ज्यादा से ज्यादा लोगों तक होगी। ल्ेकिन इसके बावजूद मैं नहीं चाहता कि लोग हमारी फिल्म ‘दासदेव’ को राजनीतिक ड्रामा समझने की भूल करें, क्योंकि इस रोमांटिक फिल्म में राजनीति महज एक द्वंद्व के रूप में है। यह फिल्म शरतचंद्र चटर्जी के मशहूर बांग्ला उपन्यास ‘देवदास’ की कहानी के विपरीत विषय पर आधारित है।’ सुधीर की बातों से देवदास की भूमिका निभा रहे राहुल भट्ट के साथ फिल्म में अहम भूमिकाओं में नजर आने वाले सौरभ शुक्ला और विनीत कुमार सिंह भी सहमत नजर आए। बता दें कि स्टॉर्म मोशन पिक्चर्स और सप्तिशिसिने विजन प्रोडक्शन के बैनर के तहत बनी ‘दासदेव’ में अनिल जॉर्ज, दीपराज राणा, सौरभ त्यागी के साथ अदिति राव हैदरी, दलीप ताहिल के साथ अनुराग कश्यप भी अतिथि भूमिका में नजर आएंगे।